
Бүген Татарстан Республикасы Президенты Рөстәм Миңнеханов «Росагролизинг» АҖ генераль директоры Павел Косов белән очрашты. Очрашу Татарстан Республикасы Хөкүмәте йортында узды, анда Татарстан Республикасы Премьер-министры урынбасары – Татарстан Республикасы авыл хуҗалыгы һәм азык-төлек министры Марат Җәббаров та катнашты.

Яклар Татарстан Республикасы белән «Росагролизинг» АҖ арасында хезмәттәшлекне үстерү мәсьәләләре турында фикер алыштылар, моңа авыл хуҗалыгы предприятиеләре өчен лизингның ташламалы программаларын гамәлгә ашыру, азык-төлек һәм эшкәртү сәнәгате өчен җайланмалар китерү дә керә.

Искәртәбез, 2 июльдән 4 июльгә кадәр Татарстанның Лаеш районында «Татарстанда кыр көне - 2020» агротехнология күргәзмәсе уза. Экспозициядә авыл хуҗалыгы техникасы һәм җайланмалары, игенчелек яңалыклары һәм агротехнологияләр куелган.
Рөстәм Миңнеханов Росагролизинг башлыгы белән хезмәттәшлекне үстерү мәсьәләләре турында фикер алышты